Sodba Splošnega sodišča (sedmi senat) z dne 15. januarja 2014 –
SICOM proti Komisiji
(Zadeva T‑279/12)
„Arbitražna klavzula – Pomoč v hrani – Dobava olja oljne ogrščice Gvineji – Neizvršitev pogodbe – Zastaranje“
1.                     Sodni postopek – Absolutne procesne predpostavke – Sodni preizkus po uradni dolžnosti – Zastaralni rok – Zastaranje, ki ne pomeni absolutne procesne predpostavke (Poslovnik Splošnega sodišča, člen 113) (Glej točko 25.)
2.                     Kmetijstvo – Skupna kmetijska politika – Pomoč v hrani – Izvajanje – Dobava proizvodov – Plačilo dobavitelju – Odbitek Komisije zaradi neizvršitve pogodbe – Ugovarjanje dobavitelja – Zastaralni rok – Začetek (Uredba Komisije št. 2519/97, člen 18, od (5) do (7)) (Glej točke 29, 30, 35, 38, 39.)
Predmet
Tožba, ki temelji na arbitražni klavzuli in s katero se predlaga, naj se Komisiji naloži, naj tožeči stranki plača znesek, ki ustreza sankcijam, naloženim zaradi nedobavljenih količin in zamud pri dobavi, in ki ga je Komisija odbila od končnega zneska, ki ga je plačala tožeči stranki za dobavo rafiniranega olja oljne ogrščice v korist Republike Gvineje v okviru programa pomoči v hrani, izvedenega v skladu z Uredbo Komisije (ES) št. 664/2001 z dne 2. aprila 2001 o dobavi rastlinskega olja za pomoč v hrani (UL L 93, str. 3).
Izrek
1.
Tožba se zavrže kot nedopustna.
2.
Družbi SICOM Srl – Società industriale per il confezionamento degli olii meridionale se naloži plačilo stroškov.